Актердин сифтени-сифте сценадал арадал акъатунар 1970-лагьай йисарин сифте паюниз талукь я. Робина стенд-ап-камеди-шоудин жанрда гатIумзавай тир. Вичин садлагьай экъечIун «Holy City Zoo» клубда хьана. Са кьадар чIавалай Робина ахъазвай тир «заз наркотики ва бахтлувал вучар ятIа чир хьана» ва «чи чIаван виридалайни чIехи акьул авай ксар чеб гьикI кьацIурнаватIа заз акуна». Лос-Анджелесдиз куьч хьайидалай кьулухъ, Робина чара-чара клубра экъечIунар ийиз давамарна, гьа гьисабдик «Comedy Club»-дани. Телепродюссер Джордж Шлаттердиз Робина къалурзавай тамашаяр хуш хьана ва адан талант килигна кьатIуз хьана. Гьавиляй Шлаттерди мад цIийиз арадал гъанвай «Laugh-in» шоуда иштираквал авун патал Уильямсдиз эверна. Садлагьай эфир 1977-лагьай йисан эхирда хьана, ам Робинан ТВ-дебют тир. Амма шоу цIийи хъийиз хьаначир. Уильямсди «The Roxy», «The Improv» ва маса комедиядин клубра вичин тамашаяр къалуриз давамарна. И экъечIунри Робиназ вичин импровизациядин бажарагъвилерин хцивал хуьз куьмекарна.